**ELŐTERJESZTÉS**

**Körmend város Önkormányzata Képviselő-testülete 2015. szeptember 24-i ülésére**

**Tárgy:** helyi adórendelet módosítása

Tisztelt Képviselő-testület!

A város helyi adórendeletét felülvizsgáltuk Vas Megye Kormányhivatalával egyeztetve.

Megállapítható volt, hogy a rendelet több olyan szabályozást tartalmazott, amelyek már hatályon kívül helyezhetőek vagy időmúlás vagy avégett, hogy a rendeletalkotásra felhatalmazást adó jogszabály már nem ad szabályozásra lehetőséget az adott tárgykörben.

Ennek megfelelően hatályon kívül kell helyezni:

1. A rendelet 3.§-át, mely az idegenforgalmi adó tekintetében állapított meg olyan mentességet, amire korábban a helyi adókról szóló törvény felhatalmazást adott, de időközben a törvényi szabályozás hatályon kívül lett helyezve,
2. A rendelet 5.§-át, mely az iparűzési adó tekintetében állapított meg mentességet 2007. december 31-ig, hatályon kívül kell helyezni időmúlás miatt.
3. A rendelet 7.§ (4) bekezdése az adómentességek vonatkozásában tartalmazott átmeneti rendelkezéseket, fentiek okán, azokkal együtt az is hatályon kívül helyezendő.

Gyakorlatilag jogszabály tisztításról szól az előterjesztés, természetesen a mentességeket a törvényi változásokkal és időmúlással egyidejűleg a gyakorlatban már nem alkalmazta az adóhatóság.

Körmend, 2015. szeptember 15.

**Dr. Stepics Anita**

**jegyző**